REPUBLIKA SRBIJA

NARODNA SKUPŠTINA

Odbor za zdravlje i porodicu

18 Broj: 06-2/372-14

4. novembar 2014. godine

B e o g r a d

ZAPISNIK

12. SEDNICE ODBORAZA ZDRAVLjE I PORODICU

ODRŽANE 6. NOVEMBRA 2014. GODINE

Sednica je počela u 12,00 časova.

Sednici je predsedavala prof. dr Slavica Đukić Dejanović, predsednik Odbora.

Sednici su prisustvovali članovi Odbora: dr Ninoslav Girić, dr Predrag Mijatović, prof. dr Mileta Poskurica, dr Aleksandar Radojević, mr. dr Ljubica Mrdaković Todorović, dr Darko Laketić, prof. dr Dušan Milisavljević, Milena Ćorilić i Nevena Stojanović.

Sednici Odbora prisustvovali su zamenici odsutnih članova Odbora: dr Gordana Zorić (prof.dr Milan Knežević), dr Aleksandar Peranović (dr Vesna Rakonjac), Marjana Maraš (dr Milan Latković).

Sednici nisu prisustvovali članovi Odbora: dr Branislav Blažić, dr Radoslav Jović, Elvira Kovač i dr Ljiljana Kosorić, kao ni njihovi zamenici.

Pored članova Odbora sednici su prisustvovali narodni poslanici: dr Blagoje Bradić, dr Miljana Nikolić, dr Ljiljana Beronja i Mirjana Dragaš.

Sednici su prisustvovli iz Ministarstva zdravlja državni sekretar prof. dr Berislav Vekić, Vinka Kojadinović, dr Nebojša Jokić, viši savetnici, iz Republičkog fonda za zdravstveno osiguranje (RFZO) prim. dr sc. stom. Zoran Vlahović, izvršni direktor za sprovođenje obaveznog zdravstvenog osiguranja.

Na predlog predsednice Odbora, jednoglasno , usvojen je sledeći:

 D n e v n i r e d

1. Razmatranje Predloga zakona o izmenama Zakona o zdravstvenom osiguranju, koji je podnela Vlada, u pojedinostima;
2. Razmatranje Predloga zakona o zdravstvenoj dokumentaciji i evidencijama u oblasti zdravstva, koji je podnela Vlada, u pojedinostima;
3. Razno

 Prva tačka dnevnog reda – **Razmatranje Predloga zakona o izmenama Zakona o zdravstvenom osiguranju, koji je podnela Vlada, u pojedinostima**

 Predsednik Odbora prof. dr Slavica Đukić Dejanović je obavestila prisutne da je podneto četiri amandmana na Predlog zakona o izmenama Zakona o zdravstvenom osiguranju, da Vlada nije prihvatila ove amandmane, a zatim je otvorila pretres u pojedinostima.

 Dr Blagoje Bradić je obrazložio amandman na član 1. Predloga zakona, kojim predlaže da Upravni odbor RFZO-a ima devet članova koje imenuje i razrešava Vlada od kojih se tri člana člana biraju se na predlog ministra zdravlja a ostali su predstavnici određene kategorije osiguranika. Istakao je da bi se ovim amandmanom, osim finansijske uštede, obezbedilo i veće učešće struke kao i učešće najbrojnijih kategorija osiguranika. Naglasio je da Vlada ne sme da uzima prevagu u odlučivanju o načinu trošenja sredstava u odnosu na predstavnike osiguranika koji pune budžet Fonda, te da samo Narodna skupština može da promeni namenu sredstava u ovom budžetu.

 Državni sekretar u Ministarstvu zdravlja prof. dr Berislav Vekić je Predlog zakona o izmenama Zakona o zdravstvenom osiguranju, kojim se broj članova Upravnog odbora RFZO-a smanjuje sa 21 na sedam, ocenio kao maksimalno racionalan te da predstavnik osiguranika zaposlenih predstavlja i zaposlene koji obavljaju samostalnu delatnost. Dodao je da predstavnici osiguranika zaposlenih, penzionera i poljoprivrednika obuhvatju između 80 i 85% svih zaposlenih u Srbiji, te da je u cilju adekvatnog sprovođenja zdravstvene politike neophodno bilo uključiti predstavnike Ministarstva zdravlja u Upravni odbor ovog fonda.

Izvršni direktor za sprovođenje obaveznog zdravstvenog osiguranja u RFZO-u prim. dr Zoran Vlahović je kao osnovni zadatak RFZO-a istakao sprovođenje zdravstvene politike koju utvrdi Ministarstvo zdravlja i Vlada. Podsetio je na raniji problem neusklađenosti akata koja donosi RFZO sa mišljenjem Ministarstva zdravlja, što je znatno produžavalo vreme od donošenja akta do njegove primene, te je s tim u vezi dodao da predloženo zakonsko rešenje nudi efikasniji način sprovođenja zdravstvene politike.

Dr Blagoje Bradić je naglasio da u ovom predlogu zakona predstavnici osiguranika u Upravnom odboru RFZO-a čine manjinu i da nemaju odlučujući glas, te da postoji velika verovatnoća centralizovanog odlučivanja.

Dr Aleksandar Radojević se osvrnuo na dosadašnju praksu Upravnog odbora koji je veoma loše funkcionisao i da je to razlog što podržava predloženo zakonsko rešenje kojim se broj njegovih članova smanjuje na sedam, uz napomenu da ni to neće pomoći u sređivanju stanja u zdravstvu ako članovi ne budu radili savesno i u skladu sa zakonom. Ističe da je briga o pacijentu i lekaru njvažnija obaveza svih činilaca koji kreiraju i sprovode zdravstvenu politiku; da RFZO prikuplja finansijska sredstva koja moaraju biti pravedno i pravilno raspoređena u korist pacijenata a ne uskog kruga planera u fondu.

Dr Ninoslav Girić smatra da ne treba licitirati sa brojem članova Upravnog odbora, već da treba obezbediti adekvatne uslove za jedinstvenu politiku koja će se voditi u oblasti zdravstva. Naglasio je da destrukcija zdravstvenog sistema u Srbiji traje već dugi niz godina i s tim u vezi je izrazio nadu da će predložene izmene Zakona o zdravstvenom osiguranju dovesti do pravih rezultata.

Dr Predrag Mijatović je izrazio slaganje sa stavom da Vlada treba da kontroliše način na koji se troše sredstva RFZO-a, s obzirom da je ista odraz volje građana, te da je važno da ima kontrolu nad raspoređivanjem finansijskih sredstava svojih građana.

 Odbor je u skladu sa članom 164. stav 1. Poslovnika Narodne skupštine, razmotrio amandmane narodnih poslanika podnete na Predlog zakona o izmenama Zakona o zdravstvenom osiguranju i odlučio da predloži Narodnoj skupštini **da odbije** sledeće amandmane:

-na član 1. koji su zajedno podneli Borislav Stefanović i Jovana Jovanović (1 glas za, 12 glasova protiv od 13 prisutnih);

-na član 1. koji su zajedno podneli dr Blagoje Bradić, Marko Đurišić, prof. dr Janko Veselinović, Biljana Hasanović Korać i Branka Karavidić (1 glas za, 11 glasova protiv, 1 nije glasao od 13 prisutnih);

-na član 2. koji su zajedno podneli Borislav Stefanović i Jovana Jovanović ( 1 glas za, 12 glasova protiv od 13 prisutnih);

-na član 2. koji su zajedno podneli dr Blagoje Bradić, Marko Đurišić, prof. dr Janko Veselinović, Biljana Hasanović Korać i Branka Karavidić ( 1 glas za, 10 glasova protiv, 2 nije glasalo od 13 prisutnih).

 Za izvestioca Odbora na sednici Narodne skupštine određena je prof. dr Slavica Đukić Dejanović, predsednik Odbora.

Druga tačka dnevnog reda **– Razmatranje Predloga zakona o zdravstvenoj dokumentaciji i evidencijama u oblasti zdravstva, koji je podnela Vlada, u pojedinostima**

Predsednik Odbora prof. dr Slavica Đukić Dejanović je obavestila prisutne da je podneto 12 amandmana na Predlog zakona o zdravstvenoj dokumentacijii evidencijama u oblasti zdravstva, da je Vlada prihvatila četiri amandmana, a zatim je otvorila pretres u pojedinostima.

Prof. dr Dušan Milisavljević je stanje u zdravstvu ocenio kao veoma teško i istakao da je ovaj odbor i u prethodnom periodu težio da bude iznad politike i da je donosio odluke pre svega u interesu stanovništva. S tim u vezi, izrazio je nadu da će tako biti i u budućnosti. Zahvalio je na razumevanju Ministarstvu zdravlja zbog prihvatanja njegovih amandmana na ovaj predlog zakona, i smatra da zajedno treba raditi i donositi odluke u cilju poboljšanja zdravstvenog sistema.

 Odbor je u skladu sa članom 164. stav 1. Poslovnika Narodne skupštine, razmotrio amandmane narodnih poslanika podnete na Predlog zakona o zdravstvenoj dokumentaciji i evidencijama u oblasti zdravstva i odlučio da predloži Narodnoj skupštini da:

 Odbor je odlučio da predloži Narodnoj skupštini **da prihvati** sledeće amandmane:

-na član 17. koji je podneo prof. dr Dušan Milisavljević (12 glasova za, 1 glas protiv od 13 prisutnih);

-na član 18. koji je podneo prof. dr Dušan Milisavljević (12 glasova za, 1 glas protiv od 13 prisutnih);

-na član 19. koji je podneo prof. dr Dušan Milisavljević (13 glasova za od 13 prisutnih);

-na član 22. koji je podneo prof. dr Dušan Milisavljević (12 glasova za, 1 nijhe glasao od 13 prisutnih).

 Odbor je odlučio da predloži Narodnoj skupštini **da odbije** sledeće amandmane:

-na član 3. koji je podneo prof. dr Dušan Milisavljević (1 glas za, 12 glasova protiv od 13 prisutnih);

-na član 13. koji su zajedno podneli Milan Petrić i Borislav Stefanović (1 glas za, 12 glasova protiv od 13 prisutnih);

-na član 15. koji je podneo prof. dr Dušan Milisavljević (1 glas za, 12 glasova protiv od 13 prisutnih);

-na član 17. koji su zajedno podneli Milan Petrić i Borislav Stefanović (1 glas za, 12 glasova protiv od 13 prisutnih);

-na član 25. koji je podneo prof. dr Dušan Milisavljević (1 glas za, 12 glasova protiv od 13 prisutnih);

-na član 30. koji je podneo prof. dr Dušan Milisavljević (1 glas za, 12 glasova protiv od 13 prisutnih);

-na član 33. koji je podneo prof. dr Dušan Milisavljević (1 glas za, 12 glasova protiv od 13 prisutnih);

-na član 39. koji je podneo prof. dr Dušan Milisavljević (1 glas za, 12 glasova protiv od 13 prisutnih).

 Za izvestioca Odbora na sednici Narodne skupštine određena je prof. dr Slavica Đukić Dejanović, predsednik Odbora.

 Odbor je u skladu sa članom 157. stav 6. Poslovnika Narodne skupštine podneo amandmane na čl. 25. i 33. Predloga zakona koji glase:

Na osnovu člana 157. stav 6. i člana 161. stav 1. Poslovnika Narodne skupštine (''Službeni glasnik RS'', broj 20/12-prečišćen tekst), Odbor za zdravlje i porodice podnosi na Predlog zakona o zdravstvenoj dokumentaciji i evidencijama u oblasti zdravstva sledeći amandman:

AMANDMAN I

 U Predlogu zakona o zdravstvenoj dokumentaciji i evidencijama u oblasti zdravstva, u članu 25. stav 1. tačka 4) posle reči: ''stacionarnom lečenju i'' dodaju se reči: '' u dnevnoj bolnici''.

O b r a z l o ž e nj e

Amandman se podnosi iz razloga usaglašavanja sa drugim odredbama Predloga zakona, odnosno amandmanima prihvaćenim od strane predlagača, a s obzirom na ulogu i značaj dnevnih bolnica u procesu dijagnostike i lečenja brojnih oboljenja.

AMANDMAN II

 U Predlogu zakona o zdravstvenoj dokumentaciji i evidencijama u oblasti zdravstva, u članu 33. stav 3. reč: „izveštajima“, zamenjuje se rečima: „obrascima iz stava 1. ovog člana“.

O b r a z l o ž e nj e

 Amandman se podnosi iz razloga pravno-tehničke redakcije teksta s obzirom da se odredba stava 3. ovog člana odnosi na obrasce koji su propisani odredbama člana 33. stav 1. ovog člana, zbog čega se reč „izveštajima“ zamenjuje rečju „ obrascima“.

 Za izvestioca Odbora na sednici Narodne skupštine određena je prof. dr Slavica Đukić Dejanović, predsednik Odbora.

 Treća tačka dnevnog reda – **Razno**

Povodom ove tačke dnevnog reda nije bilo predloga ni diskusije.

 Sednica je završena u 13 časova.

 SEKRETAR PREDSEDNIK

 Božana Vojinović Prof. dr Slavica Đukić Dejanović